หุ้นเทคนิคเด่น – บล.เอเซียพลัส
บล.เอเซียพลัส ระบุเทคนิคเช้านี้
23 ก.ค. 2558

SYNTEC: แนวรับ 2.90 บาท แนวต้าน 3.14 บาท
ประเด็นวิเคราะห์:
– SYNTEC จากวันที่ 21 ก.ค. ที่ผ่านมา ได้ลงไปต่ำสุดทดสอบแนวรับที่ 2.78 บาท จากนั้นก็เริ่มมีแรงซื้อเข้ามาจนทำให้เกิดแท่งเทียนคล้ายรูป Hammer ที่มีเงาล่างยาว ซึ่งบ่งบอกถึงสัญญาณการกลับตัวชั้นเยี่ยมบวกกับวานนี้ที่ราคาสามารถปรับตัวขึ้นมาได้ 4.8% พร้อมกับเกิดแท่งเทียนเขียวยาว Big White Body จนล่าสุดมาปิดที่ 3.00 บาท มองเป็นสัญญาณ Confirm การกลับตัวของ SYNTEC ได้เป็นอย่างดี
– การฟื้นตัวแรงของ SYNTEC วานนี้ ทำให้การเคลื่อนไหวของราคาเริ่มฟอร์มตัวในรูปแบบของ W-Shape ซึ่งเป็นหนึ่งในรูปแบบของ Reversal Pattern ที่บ่งบอกถึงราคากำลังเปลี่ยนจากแนวโน้มขาลงไปสู่แนวโน้มขาขึ้น และหากพิจารณาราคาของ SYNTEC ควบคู่กับ MACD ด้วยแล้ว จะเริ่มเห็นสัญญาณ Bullish Divergence แบบอ่อนๆ เกิดขึ้นอีกด้วย (ราคาที่บริเวณจุด a และ b อยู่ระดับเดียวกัน แต่ MACD ที่บริเวณ a’ และ b’ เริ่มทำการยกฐานเกิดขึ้น) ทำให้เชื่อว่าราคามีโอกาสสูงมากที่จะทำจังหวะ Rebound ต่อเนื่องไปได้ โดยหากสามารถผ่านแนวต้านที่ 3.04 บาทได้ จะมีแนวเป้าหมายถัดไปที่ 3.14 บาท
– ซื้อ โดยมีเป้าหมายทำกำไรที่ 3.14 บาท และตั้งจุดตัดขาดทุนที่ 2.90 บาท